Babakocsiban jár a Barca meccseire a kerekesszékes drukker
Babakocsiban kénytelen látogatni az FC Barcelona mérkõzéseit egy mozgássérült szurkoló, aki a spanyol El Periódicóban mesélte el különös történetét egy furcsa szabály születésérõl és megkerülésérõl.
Boris Tosas tíz éve jár kerekesszékben kedvenc csapata, a Barcelona hazai mérkõzéseire. Nemcsak bérletes, hanem pártoló tag is. Mivel családjával, illetve barátaival közösen látogatja Camp Nout, úgy döntött, hogy nem a mozgássérülteknek fenntartott helyrõl (ezek általában közvetlenül a pálya mellett találhatóak) követi a mérkõzéseket, hanem egy remek kilátást biztosító ülõhelyrõl, amiért természetesen nem kevés pénzt fizet.

A rendszer úgy mûködött, hogy õ megérkezett a stadionba, önkéntesek odasegítették az ülõhelyére, a kerekesszékre pedig a stadion egyik megõrzõjében vigyáztak a meccs végéig.
A 2016-2017-es szezontól azonban hoztak egy új szabályt. Boris Tosas a Manchester City elleni Bajnokok Ligája-mérkõzésre egy babakocsiban jutott be.

Hogy miért? Az új idény kezdetétõl a stadionban már nem õriznek meg kerekesszékeket. Babakocsikat viszont igen.

A férfi az állítja, az elmúlt tíz évben soha nem volt problémája a mérkõzéseken a kerekesszéke miatt, ha nehézség is támadt a közlekedésben, a családja, barátai mindig segítettek, hisz sosem volt egyedül a stadionon belül.

Boris Tosas nem támadja a Barcelonát, de azt nehezményezi, hogy senki nem tájékoztatta õt az új szabályról és azóta sem nagyon kommunikálnak vele, így akkor kellett szembesülnie az új rendszerrel, amikor a szezonban elõször meccsre ment.

A férfi azért fordult nyílt levelével az újsághoz, mert szeretne változtatni a jelenlegi helyzeten, és reméli, errõl a klubot is sikerül meggyõznie.

KAPCSOLÓDÓ CIKK

Döntetlent játszott, mégis vesztett a Barcelona